Title: ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ในท้องที่ตำบลหินตั้ง ตำบลศรีนาวา ตำบลบ้านใหญ่ อำเภอเมืองนครนายก และตำบลเกาะหวาย ตำบลเกาะโพธิ์ อำเภอปากพลี จังหวัดนครนายก เป็นกรณีที่มีความจำเป็นโดยเร่งด่วน

ประกาศสำนักนายกรัฐมนตรี

ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์ในท้องที่ตำบลหินตั้ง
ตำบลศรีนาวา ตำบลบ้านใหญ่
อำเภอเมืองนครนายก
และตำบลเกาะหวาย
ตำบลเกาะโพธิ์ อำเภอปากพลี
จังหวัดนครนายก
เป็นกรณีที่มีความจำเป็นโดยเร่งด่วน[๑]

ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหินตั้ง
ตำบลศรีนาวา ตำบลบ้านใหญ่ อำเภอเมืองนครนายก และตำบลเกาะหวาย  ตำบลเกาะโพธิ์ อำเภอปากพลี จังหวัดนครนายก
พ.ศ. ๒๕๔๖ เพื่อก่อสร้างระบบส่งน้ำและระบายน้ำ
ซึ่งเป็นส่วนหนึ่งของการพัฒนาลุ่มน้ำนครนายกตอนบน ตามโครงการเขื่อนคลองท่าด่านอันเนื่องมาจากพระราชดำริ
แล้ว นั้น
อธิบดีกรมชลประทานผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่า
การก่อสร้างระบบส่งน้ำและระบายน้ำดังกล่าวเป็นกรณีที่มีความจำเป็นโดยเร่งด่วน
เพื่อประโยชน์ในการเก็บกักน้ำไว้ใช้เป็นแหล่งน้ำสำหรับพื้นที่เกษตรกรรม อุตสาหกรรม
การอุปโภคและบริโภค
ตลอดจนช่วยบรรเทาอุทกภัยซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม
ดังนั้น
อาศัยอำนาจตามความในมาตรา ๑๑ 
วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕
ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๕)
พ.ศ. ๒๕๓๐
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙  ประกอบกับมาตรา ๓๑  มาตรา ๓๕  มาตรา ๓๖  มาตรา ๔๘  มาตรา ๔๙  และมาตรา ๕๐  ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๓  วรรคหนึ่ง
แห่งพระราชบัญญัติว่าด้วยการเวนคืนอสังหาริมทรัพย์ พ.ศ.
๒๕๓๐
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา
๒๙  ประกอบกับมาตรา ๓๕  มาตรา ๔๘  และมาตรา ๔๙  ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
คณะรัฐมนตรีโดยมติเมื่อวันที่ ๒๐ กรกฎาคม พ.ศ. ๒๕๔๗ จึงกำหนดให้การเวนคืนอสังหาริมทรัพย์ในท้องที่ตำบลหินตั้ง  ตำบลศรีนาวา  ตำบลบ้านใหญ่  อำเภอเมืองนครนายก  และตำบลเกาะหวาย  ตำบลเกาะโพธิ์  อำเภอปากพลี  จังหวัดนครนายก
ตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหินตั้ง
ตำบลศรีนาวา  ตำบลบ้านใหญ่  อำเภอเมืองนครนายก  และตำบลเกาะหวาย  ตำบลเกาะโพธิ์ 
อำเภอปากพลี  จังหวัดนครนายก พ.ศ. ๒๕๔๖ เป็นกรณีที่มีความจำเป็นโดยเร่งด่วน
เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐ ได้

ประกาศ ณ วันที่ ๑๐
กันยายน พ.ศ. ๒๕๔๗
พันตำรวจโท
ทักษิณ  ชินวัตร
นายกรัฐมนตรี

สุภาพร/พิมพ์
๓
กุมภาพันธ์ ๒๕๔๘
ธัญกมล/ศุภสรณ์/ตรวจ
๑๖
กุมภาพันธ์ ๒๕๔๘
วิมล/ปรับปรุง
๒๙
ตุลาคม ๒๕๕๗

[๑] ราชกิจจานุเบกษา เล่ม ๑๒๑/ตอนพิเศษ ๑๐๔
ง/หน้า ๑/๒๒ กันยายน ๒๕๔๗